अंडे को दिमाग के लिए फायदेमंद माना जाता है क्योंकि इसमें कई प्रोटीन्स और विटामिन्स होते हैं, जो मेमोरी बढ़ाने में मदद करते हैं। एक बड़े उबले अंडे से आपके रोजमर्रा की रिबोफ्लेविन का 15 फीसदी पूरा हो जाता है। वहीं विटामिन बी12 का 10 फीसदी और विटामिन डी की 11 फीसदी जरूरत पूरी हो जाती है। इसलिए आप अंडे को ब्रेकफास्ट में आराम से खाएं। तंत्रिका प्रणाली और मस्तिष्‍क के सही प्रकार से काम करने के लिए विटामिन बी12 की जरूरत होती है। और विटामिन डी इम्‍यून सिस्‍टम और कैल्शियम अवशोषण में मदद करता है।